Жоба

**«Қазақстан Республикасындағы сайлау туралы» Қазақстан Республикасының Конституциялық заңына өзгерістер мен толықтырулар енгізу туралы» Қазақстан Республикасының Конституциялық заңы**

1-бап. «Қазақстан Республикасындағы сайлау туралы» Қазақстан Республикасының Конституциялық заңына мынадай өзгерістер мен толықтырулар енгізілсін:

1) 4-баптың 4-тармағының 2) тармақшасы мынадай редакцияда жазылсын:

«4) сыбайлас жемқорлық қылмыс және сыбайлас жемқорлық құқық бұзушылық, сондай-ақ ауыр, аса ауыр қылмыс жасаудағы кінәсін сот заңда белгіленген тәртіппен таныған адам Қазақстан Республикасының Президенттігіне, Қазақстан Республикасы Парламентінің, мәслихаттардың депутаттығына, әкім болуға кандидат, сондай-ақ өзге де жергілікті өзін-өзі басқару органдары мүшелігіне кандидат бола алмайды.»;

2) 10-баптың 3-тармағының төртінші бөлігі мынадай редакцияда жазылсын:

«Сайлау комиссияларының өкілеттiк мерзiмi бес жылды құрайды. Әкімшілік-аумақтық бірліктер қайта құрылғаннан кейін қалыптастырылған сайлау комиссиялары мүшелерінің өкілеттік мерзімі тиісті әкімшілік-аумақтық бірліктің сайлау комиссияларының өкілеттік мерзімдеріне сәйкес белгіленеді.»;

3) 19-бапта:

2-1-тармақ мынадай мазмұндағы екінші бөлікпен толықтырылсын:

«сыбайлас жемқорлық қылмыс және сыбайлас жемқорлық құқық бұзушылық, ауыр, аса ауыр қылмыс жасаудағы кінәсін сот заңда белгіленген тәртіппен таныған адам;»;

мынадай мазмұндағы 6-1-тармақпен толықтырылсын:

«6-1. Аумақтық сайлау комиссиясы мүшесінің өкілеттіктерін кәсіби тұрақты негізде жүзеге асыруы:

бала күтімі бойынша демалыста болу;

оқу демалысында болу;

уақытша еңбекке жарамсыздық салдарынан жұмыскердің қатарынан екі айдан астам жұмысқа келмеуі кезеңіндегі өкілеттік мерзімі шегінде тоқтатыла тұрады.».

7-тармақ мынадай редакцияда жазылсын:

«7. Сайлау комиссияларының мүшелері тарапынан лауазымдық өкілеттіктерін немесе осы Конституциялық заңның талаптарын бұзушылықтар анықталған кезде сайлау комиссиясы ескерту жасауға және (немесе) уақытша шеттетуге құқылы.

Жүктелген міндеттерді құқыққа қайшы түрде, кінәлі түрде орындамау немесе тиісінше орындамау, лауазымдық өкілеттіктерін асыра пайдалану, тәртіпті және жалпы қабылданған әдеп нормаларын бұзу лауазымдық өкілеттіктерін немесе осы Конституциялық заңның талаптарын бұзу болып табылады.

Лауазымдық өкілеттіктерін немесе осы Конституциялық заңның талаптарын бірнеше рет бұзу тиісті аумақтық сайлау комиссиясының немесе жоғары тұрған сайлау комиссиясының ұсынымы бойынша комиссияның құрамын құрған мәслихаттың сайлау комиссиясы мүшесінің өкілеттігін тоқтатуына әкеп соғады.»;

8-тармақ мынадай мазмұндағы екінші бөлікпен толықтырылсын:

«Уақытша бос орынға жоғары тұрған сайлау комиссиясы өкілеттік мерзімі тоқтатыла тұрған мүше шыққанға дейін сайлау комиссиясының мүшесін тағайындайды.».

4) 20баптың 11-тармағы мынадай редакцияда жазылсын:

«11. Аумақтық, округтік, учаскелік сайлау комиссияларының мүшелері сайлауды әзірлеу мен өткізу кезеңіне өздерінің қалауымен комиссияның шешімі бойынша сайлауды өткізуге бөлінген қаражаттың есебінен кемінде үш ең төменгі жалақыны төлей отырып, өндірістік немесе қызметтік міндеттерін орындаудан босатылуы мүмкін.

Өкілеттіктерін кәсіби тұрақты негізде жүзеге асыратын, сондай-ақ мемлекеттік қызметшілер болып табылатын сайлау комиссияларының мүшелеріне сайлауды әзірлеу мен өткізу кезеңінде өздерінің негізгі жалақысы сақталады.

Сайлау комиссиялары мүшелерінің үстеме жұмысына, мереке және демалыс күндеріндегі жұмысына, түнгі уақыттағы еңбегіне ақы төлеу сайлау өткізуге бөлінген қаражаттың есебінен ең төменгі үш жалақы есебіне сүйене отырып жүзеге асырылады.»;

5) 20-1-баптың 1-тармағы мынадай редакцияда жазылсын:

«1. Саяси партиялардан, сондай-ақ өзге де аккредиттелген қоғамдық бірлестіктерден, коммерциялық емес ұйымдардан он сегіз жасқа толған Қазақстан Республикасының азаматтары байқаушылар ретінде жіберіледі.»;

6) 21-баптың 3-тармағы мынадай редакцияда жазылсын:

«3. Бара-бар өкiлдiк жүйесi бойынша партиялық тiзiмдер негiзiнде сайланатын Республика Президентiн және Мәжiлiс депутаттарын сайлау кезiнде Қазақстан Республикасының бүкiл аумағы бiртұтас жалпыұлттық сайлау округi болып табылады, оған Қазақстан Республикасының шет мемлекеттердегі өкілдіктері жанынан құрылған сайлау учаскелері де жатады.»;

7) 23-бапта:

мынадай мазмұндағы 2-1-тармақпен толықтырылсын:

«2-1. Әкімшілік-аумақтық бірліктің шекаралары өзгерген (қосылған, біріккен) және қайта құрылған жағдайларда, тиісті сайлау комиссиясы жаңадан құрылған әкімшілік-аумақтық бірлікке ауысатын әкімшілік-аумақтық бірліктің шекараларын бөліп шығару немесе бөлу жолымен өзгертуді қоспағанда, тиісті сайлау комиссиялары қайта ұйымдастырылған әкімшілік-аумақтық бірліктерде жұмысын жалғастырады.

Әкімшілік-аумақтық бірлік таратылған жағдайда тиісті сайлау комиссиясы таратылады.»;

3-тармақ мынадай редакцияда жазылсын:

«3. Әскери бөлiмдерде, Қазақстан Республикасына тиесілі және сайлау күнi жүзуде жүрген кемелерде, демалыс үйлерiнде, санаторийлерде, тұрақты емдеу-профилактикалық мекемелерiнде, шалғайдағы және қатынасуы қиын аудандарда орналасқан азаматтар тұратын мекендерде, алыс мал шаруашылығы учаскелерiнде, еңбекті вахталық әдіспен ұйымдастыру орындарында, қоғамнан уақытша оқшаулауды қамтамасыз ететін арнайы мекемелерде олардың орналасқан жерi, кеменiң тiркелген порты немесе тұрған жерi бойынша тиiстi сайлау округтерiне кiретiн сайлау учаскелерi құрылуы мүмкін. Шет мемлекеттердегi Қазақстан Республикасы өкiлдiктерiнiң жанынан Республика Сыртқы iстер министрлiгi орналасқан аумақтағы сайлау округiне қарайтын сайлау учаскелерi құрылады.»;

4-тармақ мынадай мазмұндағы екінші бөлікпен толықтырылсын:

«Осы баптың 3-тармағында көрсетілген сайлау учаскелерінің жұмыс істеу ерекшеліктері олардың өткізу режимінің ішкі тәртібіне сәйкес айқындалады.»;

8) 32-баптың 1-тармағы мынадай редакцияда жазылсын:

«1. Дауыс беру күні және оның қарсаңындағы күнi кез келген үгiтке тыйым салынады.»;

9) 33-баптың 3-тармағында

«3. Халықаралық ұйымдар мен халықаралық қоғамдық бiрлестiктер, шетелдiк мемлекеттiк органдар, шет елдердiң заңды тұлғалары мен **азаматтары, сондай-ақ** азаматтығы жоқ адамдар тарапынан Республикадағы сайлауды қаржыландыруға, олардың қандай да болмасын тiкелей немесе жанама түрде Республикадағы сайлауды қаржыландыруға қатысуына тыйым салынады.».

*(Орыс тіліндегі мәтінменге сәйкес келтірілді, орыс тілінде мәтін өзгертілмейді).*

10) 34-бапта:

6 және 7-тармақтар мынадай редакцияда жазылсын:

«6. Сайлау қорын құрайтын ақша қаражаты кандидат, партиялық тiзiм тiркелгеннен кейiн тиiстi сайлау комиссиясының жазбаша ақпараты негізінде Орталық сайлау комиссиясы айқындаған банктерде ашылатын арнаулы уақытша шоттарға аударылады. Аталған шот бойынша кiрiс есепке жазылмайды және төленбейдi. Осы Конституциялық заңда аталған мақсаттар үшiн сайлау қорының қаражатына иелiк ету құқығы кандидатқа және партиялық тiзiмдердi ұсынған саяси партияларға ғана тиесілі. Банктер тиiстi сайлау комиссиясына арнаулы уақытша шотқа қаражаттың келiп түсуі және олардың жұмсалуы туралы апта сайын есеп бередi. Тиiстi сайлау комиссиясының сұрау салуы бойынша сол бір мәлiметтер жиырма төрт сағаттың ішiнде берiледi. Арнаулы уақытша шот ашу, сайлау қорларының қаражатын жұмсау тәртiбiн және тиісті банк мекемесін Орталық сайлау комиссиясы айқындайды.

7. Кандидат өз кандидатурасын алып тастаған, саяси партия партиялық тiзiмдi керi қайтарып алған немесе кандидатты, партиялық тiзiмдi ұсыну немесе кандидатты, партиялық тiзiмдi тiркеу туралы шешiмнiң күшi жойылған жағдайда сайлау қорына түскен ақша қаражаты тиісті шешімге шағымдану кезеңі өткеннен кейін оларды енгізген азаматтар мен ұйымдарға дереу қайтарылуға тиіс. Бұл ретте аталған қаражатты қайтаруға байланысты шығыстар оларды енгiзген азаматтар мен ұйымдар есебiнен жабылады.»;

11) 43-бапта:

3-1-тармақтың екінші бөлігі мынадай редакцияда жазылсын:

«Бiрiншi болып тасымалданатын сайлау жәшiктерi кезегiмен ашылады. Тасымалданатын сайлау жәшiгіндегі бюллетеньдердің саны дауыс беруге арналған үй-жайдан тыс жерде дауыс беру мүмкiндiгiн жасау туралы жазбаша өтiніштердiң санына сәйкес келуге тиіс. Егер тасымалданатын сайлау жәшiгiнде белгiленген үлгідегі сайлау бюллетеньдерi жазбаша өтініштердің санынан артық болып шықса, онда бұл жәшіктегі тиісті сайлаулар бойынша сайлау бюллетеньдері жарамсыз деп танылады. Бұл жағдайда тасымалданатын сайлау жәшігінен алынған тиісті сайлау бюллетеньдерiнiң жарамсыз деп танылғаны туралы акт жасалады, онда сонымен бiрге осы тасымалданатын жәшiктiң көмегiмен дауыс беруге арналған үй-жайдан тыс жерде дауыс берудi өткiзген комиссия мүшелерiнiң тегi, аты, әкесiнiң аты көрсетiледi. Дауыс беруге арналған тасымалданатын жәшiктер ашылғаннан кейiн тұрақты жәшiктер ашылады.»;

8-1-тармақтың бірінші бөлігі мынадай редакцияда жазылсын:

«8-1. Сайлау округi бойынша сайлау нәтижелерi туралы хаттаманың көшiрмесi жалпыжұрттың танысуы үшiн округтік сайлау комиссиясының үй-жайында ілінедi және үй-жайда үш күн бойы тұрады.»;

12) 50-баптың 2-тармағы мынадай мазмұндағы 11-1) тармақшамен толықтырылсын:

 «11-1) сайлау алдындағы пікірсайыстарды өткізу тәртібі мен шарттарын бұзған;»;

13) 56-баптың 4-тармағы мынадай редакцияда жазылсын:

«4. Әрбiр қол қою парағының рет нөмiрi болуға тиiс және оған кандидаттың тегi, аты, әкесiнiң аты мен оның сенiм бiлдiрген адамының жеке қолы, қол жинаушы адамның тегi, аты, әкесiнiң аты, қол жинау жүргiзiлген елдi мекеннiң атауы, сондай-ақ қол қоятын адамдар туралы мынадай мәлiметтер бар бағаналар енгiзiлуге тиiс:

 1) тегi, аты және әкесiнiң аты (егер ол жеке басын куәландыратын құжатта көрсетілсе);

 1-1) жеке сәйкестендіру нөмірі;

 2) жеке басын куәландыратын құжаттың нөмiрi мен сериясы;

 3) туған күнi, айы мен жылы;

 4) тұрғылықты немесе уақытша тұратын жерiнiң мекенжайы;

 5) жеке қолы.»;

14) 69-бапта:

1-тармақтың 3) тармақшасында орыс тіліндегі мәтінге өзгеріс енгізіледі, қазақ тіліндегі мәтін өзгермейді;

4-тармақта орыс тіліндегі мәтінге өзгеріс енгізіледі, қазақ тіліндегі мәтін өзгермейді;

15) 72-баптың 4-тармағы мынадай редакцияда жазылсын:

«4. Әрбiр қол қою парағында рет нөмірi мен кандидаттың және қол жинаушы адамның тегi, аты мен әкесiнiң аты, кандидаттың жеке қолы, сондай-ақ өз қолдарын қоятын таңдаушылар жайында мынадай мәлiметтердi бiлдiретiн бағаналар болуға тиiс:

1) тегi, аты мен әкесiнiң аты (егер ол жеке басын куәландыратын құжатта көрсетілсе);

1-1) жеке сәйкестендіру нөмірі;

1-2) жеке басын куәландыратын құжаттың нөмірі;

2) өзi депутаты болып табылатын мәслихат;

3) туған күнi, айы мен жылы;

4) тұрғылықты мекенжайы;

5) жеке қолы.»;

16) 73-баптың 2-тармағы мынадай редакцияда жазылсын:

«2. Сенат депутаттығына кандидат тiркелгенге дейiн және оның Конституция мен осы Конституциялық заң қоятын талаптарға сәйкестiгi тексерiлгеннен кейiн, сондай-ақ оны қолдап жиналған қолдар тексерiлгеннен кейiн Орталық сайлау комиссиясының шотына заңнамада белгiленген ең төменгi жалақының он бес еселенген мөлшерiнде сайлау жарнасын енгiзедi. Кандидат сайлау қорытындылары бойынша Парламент Сенатының депутаты болып сайланған немесе дауыс беру қорытындылары бойынша кандидат дауыс беруге қатысқан таңдаушылар даусының кемінде бес процентін алған жағдайларда, сондай-ақ кандидат қайтыс болған жағдайда енгізілген жарна кандидатқа қайтарылады. Қалған жағдайлардың бәрінде енгізілген жарна қайтарылмауға тиіс және республикалық бюджет кірісіне алынады.»;

17) 80-баптың 1-тармағында орыс тіліндегі мәтінге өзгеріс енгізіледі, қазақ тіліндегі мәтін өзгермейді;

18) 85-бапта:

1-тармақтың 3) тармақшасында орыс тіліндегі мәтінге өзгеріс енгізіледі, қазақ тіліндегі мәтін өзгермейді;

4-тармақта орыс тіліндегі мәтінге өзгеріс енгізіледі, қазақ тіліндегі мәтін өзгермейді;

19) 87-баптың 2-тармағы мынадай мазмұндағы төртінші бөлікпен толықтырылсын:

«Ешкім бір сайлау округінен артық кандидат болып ұсыныла алмайды. Бір адам Мәжіліс пен Мәслихаттың бірмандаттық округтері бойынша бір мезгілде ұсыныла алмайды.»;

20) 94-бапта:

1-тармақ мынадай редакцияда жазылсын:

«1. Учаскелік сайлау комиссиясы дауыс беру нәтижелері бойынша дауыс беру хаттамасын жасайды, ол дереу тиісті аумақтық (аудандық, қалалық) сайлау комиссиясына жіберіледі.

Мынадай мазмұндағы 1-1-тармақпен толықтырылсын:

«1-1. Учаскелік сайлау комиссиялары хаттамаларының негізінде тиісті аумақтық сайлау комиссиялары дауыс беру нәтижелері туралы хаттама жасайды, оған комиссия төрағасы мен мүшелері қол қояды және дауыс беру күнінен бастап екі күннен аспайтын мерзімде тиісті аумақтық немесе округтік сайлау комиссияларына жіберіледі.»;

2-тармақ мынадай редакцияда жазылсын:

«2. Тиісті аумақтық немесе округтік сайлау комиссиялары дауыс беру нәтижелері туралы хаттама жасайды, оған комиссия төрағасы мен мүшелері қол қояды және ол дауыс берілген күннен бастап екі күннен аспайтын мерзімде Орталық сайлау комиссиясына жіберіледі.»;

21) 101-бапта:

1-тармақтың 2) тармақшасы мынадай редакцияда жазылсын:

«2) кезектен тыс сайлау – мәслихаттардың өкілеттігін мерзімінен бұрын тоқтату не бөлініп шығуы немесе бөлінуі жолымен әкімшілік-аумақтық бірліктің шекараларын өзгерту.»;

3-тармақ мынадай мазмұндағы екінші бөлікпен толықтырылсын:

«Қайта ұйымдастырылған және жаңадан құрылған әкімшілік-аумақтық бірліктердегі мәслихат депутаттарының кезектен тыс сайлауын Орталық сайлау комиссиясы тиісті әкімшілік-аумақтың құрылған, шекаралары өзгерген (бөлініп шығуы немесе бөлінуі) күнінен бастап алты ай ішінде тағайындайды.»;

22) 103-баптың 6-тармағы мынадай мазмұндағы екінші бөлікпен толықтырылсын:

«Бір адам бір мезгілде Мәжіліс пен Мәслихаттың бірмандаттық округтері бойынша ұсыныла алмайды.»;

23) 104 баптың 1-1-тармағы мынадай редакцияда жазылсын:

«Мәслихат депутаттығына кандидат тіркелгенге дейін және оның Конституциямен және осы Конституциялық заңмен қойылатын талаптарға сәйкестігі тексерілгеннен кейін жергілікті атқарушы органдардың шотына Қазақстан Республикасының заңнамасында белгіленген ең төмен жалақының бес еселенген мөлшерінде сайлау жарнасын енгізеді. Енгізілген жарна, егер сайлау қорытындылары бойынша кандидат мәслихат депутаты болып сайланса немесе дауыс беру қорытындылары бойынша кандидат дауыс беруге қатысқан сайлаушылар даусының кемінде бес пайызын жинаса, сондай-ақ кандидат қайтыс болған жағдайда, кандидатқа қайтарылады. Қалған барлық жағдайларда енгізілген жарна қайтарылуға жатпайды және республикалық бюджет кірісіне айналдырылады.»

24) 108-баптың 2 және 3-тармақтары мынадай редакцияда жазылсын:

«2. Аудандық, қалалық сайлау комиссиялары дауыс беру нәтижелері бойынша округтік сайлау комиссияларының хаттамалары негізінде сайлау күнінен бастап екі күн мерзімнен кешіктірмей аудандық және қалалық мәслихаттарға депутаттар сайлауының дауыс беру нәтижелерін белгілейді.

3. Аудандық, қалалық, қаладағы аудандық, округтік сайлау комиссиялары жоғары тұрған сайлау комиссияларына облыстардың, республикалық маңызы бар қалалардың және астананың мәслихаттары депутаттарын сайлау барысында дауыс беру нәтижелері бойынша учаскелік сайлау комиссияларының хаттамаларын дереу жібереді.

Облыстық, республикалық маңызы бар қалалардың және астананың сайлау комиссиялары көрсетілген хаттамалардың негізінде сайлау күнінен бастап екі күннен аспайтын мерзімде облыстардың, республикалық маңызы бар қалалардың және астананың мәслихаттарына депутаттарды сайлауға дауыс беру нәтижелерін белгілейді.»;

25) 113-1-баптың 3-тармағы мынадай редакцияда жазылсын:

«3. Әкімді сайлауды тиісті аумақтық сайлау комиссиясы әкімнің өкілеттіктері мерзімінен бұрын тоқтатылған күннен бастап бір ай ішінде немесе тиісті әкімшілік-аумақтық бірлік құрылған, шекаралары өзгерген (қосылған, бөлініп шыққан немесе бөлінген) күннен бастап екі ай ішінде тағайындайды және тағайындалған күннен бастап аудан, облыстық маңызы бар қала әкімі үшін елу күн ішінде, аудандық маңызы бар қала, ауыл, кент, ауылдық округ әкімі үшін қырық күн ішінде өткізіледі.»;

 26) 113-4-бапта:

1-тармақ мынадай редакцияда жазылсын:

«1. Әкім болуға кандидат өзін-өзі ұсынған жағдайда, сайлау округінің елді мекендерінің (әкімшілік-аумақтық бірлігінің) кемінде жартысын тең дәрежеде білдіретін тиісті сайлау округінің дауыс беруге құқығы бар сайлаушыларының жалпы санының кемінде бір пайыз дауысымен қолдау табуға тиіс.»;

5-тармақ мынадай мазмұндағы 1-1) тармақшамен толықтырылсын:

«1-1) жеке сәйкестендіру нөмірі;»;

27) 113-6-баптың 2-тармағы мынадай редакцияда жазылсын:

«2. Кандидатты ұсынған саяси партияның тиісті филиалының (өкілдігінің) жоғары басшы органы немесе жоғары тұрған әкім тіркелген күнінен бастап және дауыс беру күніне екі күн қалғанда кандидатты ұсыну туралы өз шешімінің күшін жоя алады, бұл туралы кандидатқа хабарлайды және кандидатты ұсыну туралы шешімнің күшін жою туралы өтінішті тиісті аумақтық сайлау комиссиясына жібереді, ол осының негізінде кандидатты тіркеуді жүргізбейді не кандидатты тіркеу туралы шешімнің күшін жояды.»;

28) 113-9, 113-10, 113-11, 113-12-баптар мынадай редакцияда жазылсын:

«113-9-бап. Әкімді сайлау кезінде қайта дауыс беру, әкімді қайталама сайлау»;

«1. Егер сайлау бюллетеніне әкім болуға екіден көп кандидат енгізілсе және олардың ешқайсысы сайланбаса, тиісті сайлау комиссиясы ең көп дауыс алған екі кандидат бойынша әкімді сайлауға қайталама дауыс беруді тағайындайды.

2. Қайталама дауыс беру тиісті аумақтық сайлау комиссиясы белгілеген мерзімдерде, бірақ бір айдан аспайтын мерзімде сол сайлау учаскелерінде және осы Конституциялық заңның талаптарын сақтай отырып, бастапқы сайлауды өткізу үшін жасалған сайлаушылардың сол тізімдері бойынша өткізіледі. Қайталама дауыс беруді өткізу туралы бұқаралық ақпарат құралдарында хабарланады.

3. Егер сайлау жарамсыз деп танылса, аумақтық сайлау комиссиясы қайталама сайлау өткізу туралы шешім қабылдайды.

4. Қайталама сайлау бастапқы сайлаудан кейін бір ай мерзімінен кешіктірілмей өткізіледі. Қайталама сайлау кезінде жүзеге асыру көзделген сайлау іс-шаралары осы Конституциялық заңға сәйкес аумақтық сайлау комиссиясы айқындайтын мерзімдерде өткізіледі.

113-10-бап. Әкім болуға кандидаттың сайлау қорының мөлшері

1. Саяси партия ұсынған аудан (облыстық маңызы бар қала) әкімі болуға кандидаттың сайлау қоры:

1) жалпы сомасы заңнамада белгіленген ең төмен жалақы мөлшерінен елу еседен аспауға тиіс саяси партияның меншікті қаражатынан;

2) жалпы сомасы заңнамада белгіленген ең төмен жалақы мөлшерінен жүз еседен аспауға тиіс Қазақстан Республикасының азаматтары мен ұйымдарының ерікті қайырмалдықтарынан құралады.

Жеке тұлғаның ерікті қайырмалдықтарының шекті мөлшері жиынтығында Қазақстан Республикасының заңнамасында белгіленген ең төмен жалақы мөлшерінен бес еседен артық және Қазақстан Республикасының заңды тұлғасының ерікті қайырмалдықтарының шекті мөлшері жиынтығында он бес еседен аспауға тиіс.

2. Аудан (облыстық маңызы бар қала) әкімі болуға кандидаттың сайлау қоры:

1) жалпы сомасы Қазақстан Республикасының заңнамасында белгіленген ең төмен жалақы мөлшерінен елу еседен аспауға тиіс кандидаттың өз қаражатынан;

2) жалпы сомасы Қазақстан Республикасының заңнамасында белгіленген ең төмен жалақы мөлшерінен жүз еседен аспауға тиіс Қазақстан Республикасының азаматтары мен ұйымдарының ерікті қайырмалдықтарынан құралады.

Жеке тұлғаның ерікті қайырмалдықтарының шекті мөлшері жиынтығында Қазақстан Республикасының заңнамасында белгіленген ең төмен жалақы мөлшерінен бес еседен және Қазақстан Республикасының заңды тұлғасының ерікті қайырмалдықтарының шекті мөлшері жиынтығында он бес еседен аспауға тиіс.

3. Саяси партия ұсынған аудан, аудандық маңызы бар қала, ауыл, кент, ауылдық округ әкімі болуға кандидаттың сайлау қоры:

1) саяси партияның жалпы сомасы Қазақстан Республикасының заңнамасында белгіленген ең төмен жалақы мөлшерінен жиырма бес еседен аспауға тиіс меншікті қаражатынан;

2) Қазақстан Республикасының азаматтары мен ұйымдарының жалпы сомасы Қазақстан Республикасының заңнамасында белгіленген ең төмен жалақы мөлшерінен жүз еседен аспауға тиіс ерікті қайырмалдықтарынан құралады.

Жеке тұлғаның ерікті қайырмалдықтарының шекті мөлшері жиынтығында Қазақстан Республикасының заңнамасында белгіленген ең төмен жалақы мөлшерінен екі еседен және Қазақстан Республикасының заңды тұлғасының ерікті қайырмалдықтарының шекті мөлшері жиынтығында он еседен аспауға тиіс.

4. Аудан, аудандық маңызы бар қала, ауыл, кент, ауылдық округ әкімі болуға кандидаттың сайлау қоры:

1) кандидаттың жалпы сомасы Қазақстан Республикасының заңнамасында белгіленген ең төмен жалақы мөлшерінен жиырма бес еседен аспауға тиіс өз қаражатынан;

2) Қазақстан Республикасының азаматтары мен ұйымдарының жалпы сомасы Қазақстан Республикасының заңнамасында белгіленген ең төмен жалақы мөлшерінен елу еседен аспауға тиіс ерікті қайырмалдықтарынан құралады.

Жеке тұлғаның ерікті қайырмалдықтарының шекті мөлшері жиынтығында Қазақстан Республикасының заңнамасында белгіленген ең төмен жалақы мөлшерінен екі еседен және Қазақстан Республикасының заңды тұлғасының ерікті қайырмалдықтарының шекті мөлшері жиынтығында он еседен аспауға тиіс.».

113-11-бап. Әкімді сайлаудың қорытындыларын анықтау және жариялау

1. Сайлау қорытындылары учаскелік сайлау комиссияларының хаттамалары негізінде тиісті аумақтық сайлау комиссиясының отырысында сайлаудан кейін үш күн мерзімнен кешіктірілмей анықталады.

Сайлау қорытындылары туралы хаттама жасалады, оған тиісті аумақтық сайлау комиссиясының төрағасы мен мүшелері қол қояды.

2. Дауыс беруге қатысқан сайлаушылардың басқа кандидаттармен салыстырғанда ең көп дауыс санын жинаған кандидат әкім болып сайланды деп есептеледі.

 3. Сайлау қорытындыларын анықтау мен жариялаудың өзге де мәселелері осы Конституциялық заңның Жалпы бөлігінде белгіленген қағидаларға сәйкес шешіледі.»;

113-12-бап. Әкімді тіркеу

1. Тиісті аумақтық сайлау комиссиясы сайланған әкімдерді учаскелік сайлау комиссияларының хаттамалары негізінде, сайлау өткізілген күннен бастап жеті күн мерзімде тіркейді.

2. Тиісті аумақтық сайлау комиссиясы, егер сайлау барысында немесе дауыстарды санау кезінде не сайлау нәтижелерін айқындау кезінде осы Конституциялық заңды бұзу орын алса, учаскелік сайлау комиссиясының ұсынуы немесе азаматтардың жолданымдары бойынша әкімді сайлауды жарамсыз деп тани алады және әкімді тіркеуден бас тарта алады. Бұл ретте, тиісті аумақтық сайлау комиссиясының осы шешіміне кандидаттар шешім қабылданған күнінен бастап бес күн ішінде сотқа не жоғары тұрған сайлау комиссиясына шағым жасай алады, олар бес күн мерзімде шешім қабылдайды.»;

**Қазақстан Республикасының**

 **Президенті**